wickkiey/tamil-wikipedia-chunked huggingface dataset:
# வீரப்பூர்

## ஆலயங்கள்

### வீரப்பூர் கோவில் சன்னிதானத்தில் நடக்கும் கொள்ளை/திருட்டு. அதிலும் குறிப்பாக முதன் முறை செல்பவர்களுக்கு நடக்கும் கொடுமை.

1. மஹாமுனியின் முன்பாக செல்லும் போது நம் அனுமதியின்றி தலையில் துண்டு கட்டிவிட்டு, நாங்கள் அன்னதானம் கொடுக்க போகிறோம் பெரியண்ணனுக்கு 500 சின்னண்ணனுக்கு 500 என்று அவர்களே உறக்க கூறி நம்மிடம் இருந்து பணம் பறிக்கிறார்கள். அவர்கள் கூறுவதை நம்மையும் சத்தமாக சொல்ல வைப்பதால் சாமிக்கு சொன்ன பணத்தை கொடுக்காமல் போகிறோமோ என்ற குற்ற உணர்வை தூண்டி பணத்தை பிடுங்குகிறார்கள்.  
2. அண்ணன்மார் சன்னிதானத்தில் நக்கும் கொடுமை சொல்லி மாளாதது. சிறிய கோவில் சன்னிதானம் என்பதால் நுழையும் போதே தலையில் கிரீடம் வைக்கிறேன் என்னும் பெயரில் பணம் பெறுகிறார் ஒருவர்.  
3. உள்ளே இருளாக இருக்கும்படி பார்ததுக்கொள்கிறார்கள். கருவறை அருகே சென்ற உடன் சப்தகன்னிகள் மற்றும் அண்ணன்மார் அருகே மண்டியிட்டு வணங்க வற்புத்தி மண்டியிட செய்கிறார்கள். இரண்டு எலுமிச்சையை கையி கொடுத்து ஒன்றை சத்தமாக வேண்டி சாமியிடம் உருட்டிவிட சொல்கிறார்கள்.
வேண்டும்போது அவர்களே சத்தமாக (வந்து இருக்கும் பக்தர்களின் தொழில் மற்றும் வருமானத்தை பொறுத்து) எவ்வளவு வேண்டுமோ அவ்வளவு பணத்தை காணிக்கை என்ற பெயரில் சொல்கிறார்கள்.  
4. ஒவ்வொரு சிலைக்கும் தனித்தனியே பணம் சொல்வார்கள். குடும்பத்ததுடன் சென்று இருந்ததால் ஒருவரை மட்டும் அங்கேயே நிறுத்தி தனிமைப்படுத்தி, ஆறு முதல் எட்டு பேர் வரை சுத்தி நின்று அமர்த்தி பிடித்து பணம் கேட்கிறார்கள். கையில் பணம் இல்லாவிடில் UPI (Google Pay) மூலமாக பணம் அனுப்ப வைக்கிறார்கள். அவர்கள் கண்ணுக்கு மன கஷ்டத்ததுடன் வருபவர்கள் வருமானமாக தெரிகிறார்கள்.
# கடல் வேதாளம்

**கடல் வேதாளம்** *(leafy seadragon)* (*பைக்கோதுரசு எக்குவெசு(Phycodurus eques)*) அல்லது **கிளவுவெர்ட் வேதாளம்** என்பது ஒரு கடல் மீனாகும். இது ***பைக்கொதுரசு(Phycodurus)*** எனும் பேரினத்தில் உள்ள சிங்னாத்திடே(Syngnathidae) எனும் ஒரேயொரு மீன் குடுமபமாகும்வ் இக்குடுமபத்தில் கடல் வேதாளமும்(Phyllopteryx), கடல் கொவிஞ்சி களும் கடல் குதிரைகளும் அடங்கும்.  
இது தெற்கு, மேற்கு ஆத்திரேலியா கடற்கரைகளில் வாழ்கிறது. இதன் உடலின் அனைத்துப் பகுதிகளில் இருந்தும் நீண்ட இலைவடிவ நீட்சிகள் அமைகின்றன. எனவே இது ஆங்கிலத்தில் இலைப்பல்லி என வழங்குகிறது. இதன் வியப்பான தோறறமே தமிழில் கடல் வேதாளம் என அழைக்க காரணமாகும்.ஈந்த நீட்சிகள் நீந்தப் பயன்படுவதில்லை; தன்னை மரைத்துகொள்ளவே உதவுகிறது. இது தன்கழுத்து முகட்டில் உள்ள மார்புத் துடுப்பாலும் வாலருகில் உள்ள முதுகுத் துடுப்பாலும் நீந்துகிறது. இச்சிறிய துடுப்புகள் முழுமையாக ஒளி ஊடுறுவக் கூடியவை. இது நீரில் மெல்ல மிகவும் மெத்தனமாக நகருவதை எளிதில் காண முடியாது; இது மிதக்கும் கடற்பாசியைப் போன்றத் தோற்றத்தை உருவாக்குகிறது.  
தெற்கு ஆத்திரேலியா மாநில மக்கள் வழக்கில் "இலை மீன்கள்" எனப்படுகின்றன. இது அம்மாநில அரசு சின்னமுமாகும். களக் கடல் பேணுதலில் மிகவும் கவனம் செலுத்தும் உயிரியாகும்.
# அகரா, பெங்களூர்

**அகரா** (*Agara*) என்பது இந்தியாவின் தென் மாநிலமான கர்நாடகாவிலுள்ள ஒரு பஞ்சாயத்து கிராமமாகும் . இது கர்நாடகாவின் பெங்களூர் மாவட்டத்தில் தெற்கு பெங்களுர் தாலுகாவில் அமைந்துள்ளது. வெளிச்சுற்று சாலையில் கோரமங்கலம் மற்றும் ஒசூர் சார்சாபூர் மனைப்பிரிவு ஆகியவற்றுக்கு அருகே உள்ளது. அகரா பேருந்து நிறுத்தம் வால்டூர் அனைத்துலக தொழில்நுட்ப பூங்காவை கோரமங்கலம் மற்றும் பிற பகுதிகளுடன் இணைக்கிறது. அகரா அதன் ஒரியன் கோவில், அகாரா ஏரி, அய்யப்பன் கோயில் மற்றும் அனுமான் கோயிலுக்கு வரும் சுற்றுலா பயணிகளால் அகரா பார்க்கப்படுகிறது.
# ஒல்கா கென்னார்ட்

**ஒல்கா கென்னார்ட்**, **நீ வெய்ஸ்** (Olga Kennard) (பிறப்பு 1924 மாா்ச் 23) என்பவர் பிாித்தானியப் படிகவியலாளா் மற்றும் கேம்பிரிட்ஜ் பல்கலைகழகத்தின் தரவு மைய இயக்குநராக 1965 முதல் 1997 வரை பணிபுரிந்தவா் ஆவார்.  
இவர் 1987 ஆம் ஆண்டு ராயல் சொஸைட்டியின் உறுப்பினராகத் தேர்ந்தெடுக்கப்பட்டார் மேலும் 1988 ஆம் ஆண்டு OBE விருதிற்காக தோ்வு செய்யபட்டாா். இவரின் உழைப்பிற்கு பெருமை சோ்க்கும் வகையில் ராயல் சொசைட்டி அமைப்பு ஒல்கா கென்னாா்ட் ஆராய்ச்சி கூட்டுறவு அமைப்பினை 'படிகவியல் துறைக்கு' ஏற்படுத்தி சிறப்பித்தது.  
இவர் சா் அா்னால்ட் பா்கன் என்பவரை இரண்டாவதாக திருமணம் செய்துகொண்டாா். இவர் முதல் கணவா் பெயா் டேவிட் கென்னாட்.  
ரேச்சல் வய்ஸ் என்ற ஆங்கில நடிகை இவரது உறவினா் ஆவார். இவர் பிாின்ஸ் ஹென்றி VIII GS பின்னா் கேம்பிரிட்ஜ் பல்கழைக் கழகத்திலும் பயின்றாா்.
# ஒல்கா கென்னார்ட்

## பணித்துறை

- ஆராய்ச்சி உதவியாளா் கேவின்டிஸ் ஆராய்ச்சியகம் கேம்பிாிடிஜ் 1944-1948
- அறிவியல் பணியாளா் மருத்துவ ஆராயிச்சி குழு இலண்டன் 1948-1951
- மருத்துவ ஆராய்ச்சி குழு உறுப்பினா் மருத்துவ ஆராயிச்சி இலண்டன் 1951-1961
- பன்னாட்டு வேதியியல் ஆய்வகம் (படிகத்துறை உருவாக்கம்)
- MRC-சிறப்பு பணியாளா் 1974-1989
- அறிவியல் இயக்குநா் கேம்பிரிட்ஜ் படிகவியல் தழவுமையம் (CCDC), 1965-1997
- வருகை தரும் பேராசிரியா் இலண்டண் பல்கலைகழகம் 1988-1990
# வேளாண்மைக் கல்லூரி மற்றும் ஆராய்ச்சி நிலையம், மதுரை

**மதுரை வேளாண்மைக் கல்லூரி மற்றும் ஆராய்ச்சி நிலையம்** என்பது தமிழ்நாட்டின், மதுரையில் உள்ள ஒரு வேளாண்மைக் கல்லூரி ஆகும்
இந்த ஆராய்ச்சி நிலையம் தரமான நெல் விதைகளை உற்பத்தி செய்யும் நோக்ககோடு செயல்பட்டு வருகிறது.
# வேளாண்மைக் கல்லூரி மற்றும் ஆராய்ச்சி நிலையம், மதுரை

## ஆய்வுகளும், பரிந்துரைகளும்

- நாற்று வீசி நடுதல் முறையில் நெல் நாற்றுக்களின் வயது 25 நாட்கள் எனவும், அதன் மொத்த மகசூல் 4199 கிலோவுடன் மொத்த வருமானம் ரூ.20,995/- எக்டர் என்ற அளவிலும் இருப்பது கண்டறியப்பட்டு, அண்மைகாலத்தில் பரிந்துரை செய்யப்பட்டுள்ளது.
- கம்பம் பள்ளத்தாக்கில் வளரும் குளிர் தாங்கும் நெல் வகைக்கு 25 கிலோ/எக்டர் துத்தநாக சல்பேட் அளிப்பதால் வளர்ச்சி துாண்டிவிடப்படுகிறது.
- தழைச்சத்து மேலுரமிட்டபின், 1 சதவிகிதம் சோடியம் மாலிப்டேட் தெளிப்பு அளிக்க வேண்டும். பிறகு 30 வது நாளில் ஒரு முறை அளிப்பதால் குளிர் அழுத்த நிலையில் அதிகளவு நெல் தானிய மகசூல் கிடைக்கும்.
- வெண் முதுகுத் தத்துப் பூச்சிக்கு எதிரான நெல் வகைகளை பிரிப்பதன் மூலம், வெண்முதுகுப் பூச்சிக்கு எதிர்ப்புத் திறன் கொண்ட 21 பயிரிடும் மரபுவழி வகைகள் கண்டறியப்பட்டுள்ளது. இவற்றை எதிர்ப்புத்திறன் கொண்ட ரகங்கள் இனப்பெருக்கத்திற்கு பயன்படுத்திக் கொள்ளலாம்.
- சிலிகேட்டை கரைக்கும் பாக்டீரியாநுண்ணுயிருடன் கலந்த “ரைசோபியம் மற்றும் அசோஸ்பைரில்லம்” உற்பத்தி செய்யப்படுகிறது. இது இரசாயன யூரியா உரம் பயன்படுத்துவதைக் குறைத்து, பாஸ்பேட் மற்றும் சிலிக்கா உரங்களை நெல் எடுத்துக்கொள்ளும் திறனை அதிகரிக்கிறது.
# வேளாண்மைக் கல்லூரி மற்றும் ஆராய்ச்சி நிலையம், மதுரை

## கண்டுபிடிப்புகள்

- இந்த ஆராய்ச்சி மையத்தால் எம்.டீ.யூ 5 என்ற குறுகிய கால நெல் இரகம் வெளியிடப்பட்டுள்ளது. இந்த இரகம் வறட்சியைத் தாங்கும் தன்மை கொண்டது. மேலும் ஏரி நீர் பாயும் பரப்புக்கு ஏற்ற இரகம்.
- தென் மாவட்டங்களில் பயிரிடுவதற்காக ஐஈடீ 153577 எனும் மத்திய கால பாஸ்மதி இரகம் கண்டறியப்பட்டுள்ளது.
# இந்தியாவின் இரும்பு யுகம்

**இந்தியாவின் இரும்பு யுகம்** (*Iron Age in India*) இந்திய துணைக்கண்டத்தின் வரலாற்றுக்கு முற்பட்ட காலத்தில், இரும்புக்காலம், வெண்கலக் காலத்திற்குப் பின்வந்தது. மேலும் ஓரளவு இந்தியாவின் பெருங்கற்கால கலாச்சாரங்களுடன் ஒத்துப்போகிறது. வடக்கின் மெருகூட்டப்பட்ட கருப்பு மட்பாண்டப் பண்பாடும் (கிமு.700 முதல் கிமு. 200 வரை), சாம்பல் வண்ண ஓவியம் தீட்டப்பட்ட மட்பாண்டப் பண்பாடும் (1200 முதல் 600 கிமு) இந்தியாவின் மற்ற இரும்பு வயது தொல்பொருள் கலாச்சாரங்கள் ஆகும்.  
இது ஆரம்பகால வரலாற்று காலத்தின் பதினாறு மகாஜனபதங்கள் அல்லது பிராந்திய-மாநிலங்களுக்கு வேத காலத்தின் ஜனபாதங்கள் அல்லது அதிபர்களின் மாற்றத்திற்கு ஒத்திருக்கிறது. இது காலத்தின் முடிவில் மௌரியப் பேரரசின் தோற்றத்தில் முடிவடைகிறது.
# இந்தியாவின் இரும்பு யுகம்

## வடஇந்தியா

ஆர். திவாரி (2003) உத்திரபிரதேசத்தில் இரும்பை பயன்படுத்தி செய்யப்பட்ட கைவினைப் பொருட்கள், உலைகள், கசடுகள் ஆகியவை கி.மு.1800 மற்றும் கி.மு.1000 பயன்பாட்டில் இருந்துள்ளதையும், இரண்டாம் நூற்றாண்டின் தொடக்கத்தில் இரும்பு உலோகமானது மத்திய கங்கை சமவெளி மற்றும் கிழக்கத்திய விந்திய மலைப்பகுதிகளில் அதிகளவில் பயன்பாட்டில் இருந்ததை கதிரியக்ககார்பன் வயது சோதனை மூலம் கண்டறிந்தார்.  
இரும்பின் பயன்பாட்டின் தொடக்கமானது, மத்திய கங்கைப்பகுதியில் இருந்து பிற்கால வேதகால மக்களால் உத்திரப்பிரதேசம்மற்றும்
பீகார்போன்றபகுதிகளுக்கும்அறிமுகப்படுத்தப்பட்டது. மேலும், நாட்டின் இதர பகுதிகளில் இரும்பு உபயோகத்தின் ஆரம்ப ஆதாரங்களை ஆதாரம் உறுதிப்படுத்துகிறது. மேலும் இந்தியா இரும்பு பயன்பாட்டின் வளர்ச்சிக்கு ஒரு சுதந்திரமான மையமாக இருப்பதை உறுதிப்படுத்துகிறது.
# இந்தியாவின் இரும்பு யுகம்

## தென்னிந்தியா

தென்னிந்தியாவில் உள்ள முந்தைய இரும்பு வயல் தளங்கள் ஹல்லூர், கர்நாடகா மற்றும் ஆதிச்சநல்லூர், கி.மு. 1000 ஆண்டுகளில் உள்ளன. தொல்பொருள் அறிஞர் ராகேஷ் திவாரி, இயக்குநர், யூ. பீ. கர்நாடகாவில் உள்ள ஆய்வுகள், "அவர்கள் ஏற்கனவே பல நூற்றாண்டுகளாக பரிசோதனைக்கு உட்பட்டிருந்தனர்" என்று கூறுகையில், அந்த நேரத்தில் அவை பெரிய கலைப்பொருட்கள் வேலை செய்ய முடிந்தன என்று மாநில தொல்பொருள் திணைக்களம், இந்தியா கூறியது. சியாம் சுந்தர் பாண்டே, "இந்தியாவில் இரும்புத் துண்டு துண்டின் துவக்கத்தின் தேதி கி.மு. பதினாறாம் நூற்றாண்டிலேயே ஆரம்பிக்கப்படலாம்" என்றும் "பொ.ச.மு. பதின்மூன்றாம் நூற்றாண்டின் முற்பகுதியில் சுமார் இரண்டாயிரம் ஆண்டுகளுக்கு முன்பு இரும்புத் தோலுரிப்பு என்பது இந்தியாவில் பெரிய அளவில் அறியப்பட்டது ".  
கர்நாடகாவின் ஹல்லூர் , கிமு 1000 தேதியிட்ட தமிழ்நாட்டின் ஆதிச்சநல்லூர் , நாக்பூருக்கு அருகில் உள்ள மஹுர்ஜரி ஒரு பெரிய மணிகள் உற்பத்தி செய்யும் இடம் போன்றவை [[தென்னிந்தியாவின் ஆரம்பகால இரும்புக்கால தளங்களாக அற்யப்பட்டன.
# இந்தியாவின் இரும்பு யுகம்

## இவற்றையும் காண்க

- கற்காலம்
- சிந்துவெளி நாகரிகம்
- வேதகாலம்
- இந்திய வரலாறு
- பரத கண்டம்
- மகாஜனபதம்
- மௌரியப் பேரரசு
# சத்தியநாதபுரம்

**சத்தியநாதபுரம்** (Satyanathapuram) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643645. இது சத்தியநாதபுரம் ஊராட்சிக்கு உட்பட்டது.
# சத்தியநாதபுரம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பென்னாகரத்தில் இருந்து 2 கிலோமீட்டர் தொலைவிலும், சென்னையில் இருந்து 320 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'56.9"N 77°55'03.8"E ஆகும்.
# சத்தியநாதபுரம்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1128. மொத்த மக்கள் தொகை 4332. இதில் 2212 ஆண்களும், 2120 பெண்களும் அடங்குவர். கிராமத்தில் மொத்தம் கல்வியறிவு பெற்றவர்கள் விகிதம் 55.3 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# உளுந்தங்களி

**உளுந்தங்களி** என்பது உளுந்தினை முதன்மையாக கொண்டு தயாரிக்கப்படும் ஒரு உணவு ஆகும். உளுந்து, புரதச் சத்து நிறைந்தது என்பதால், உளுந்தங்களி உண்பதால் மாதவிடாய் பிரச்சனைகள் தீரும் என நம்பப்படுகிறது.
# உளுந்தங்களி

## செய்முறை

### தேவையான பொருட்கள்

- வெள்ளை உளுந்து - 100 கிராம்
- பனை வெல்லம் - 200 கிராம்
- நல்லெண்ணெய் - தேவையான அளவு
- உப்பு - ஒரு சிட்டிகை.  
வெள்ளை உளுந்தை கடாயில் நன்கு வறுத்து ஆறியபின் மாவாக பொடி செய்து கொள்ள வேண்டும். பனை வெல்லத்தை 500 மி.லி. தண்ணீரில் கரைத்து வடிகட்டிக் கொள்ள வேண்டும். ஒரு கனமான பாத்திரத்தில் வெல்லக்கரைசலை நன்கு கொதிக்கவிடவும். கொதிக்கும்போது உளுந்து மாவை சிறிது சிறிதாக தூவி கிளறவும். ஒரு சிட்டிகை உப்பு போடவும். மாவு நன்கு வெந்துவரும்போது சுத்தமான நல்லெண்ணெய் ஊற்றி கிளறி இறக்க வேண்டும். இது சுவையான, சத்தான உணவாகும்.  
இது காலை நேரச் சிற்றுண்டியாகவும் உண்ணப்படுகிறது.
# சிறுமுகை பட்டு

சிறுமுகைப்பட்டு பட்டுச் சேலைகள் தயாரிப்பில் இன்று சிறுமுகை மிக உயர்ந்த இடத்தில் உள்ளது. காஞ்சிபுரம், பனாரசு, ஆரணி, கும்பகோணம் வரிசையில் சிறுமுகைப் பட்டு இன்று மிகவும் பெயர்பெற்றுள்ளது. 1970 களில் சிறுமுகைப் பகுதியில் ப்ருத்திச் சேலைகள் தயாரிக்கப்பட்டன. நெசவாளர்களின் வாழ்வாதாரம் பின் தங்கியே இருந்தது. இருப்பினும் இந்தத் தொழிலில் பெரும்பாலோனர் ஈடுபட்டிருந்தனர். வரவுக்கும் செலவுக்குமே சரியாக இருந்த காலகட்டங்களில் பெங்களூர், காஞ்சிபுரம், ஆரணி பகுதிகளில் பட்டுச் சேலை நெசவு பரவலாக இருந்தது.  
அங்குப் பட்டுச் சேலைகளை நெய்வதற்கு கூலி அதிகமாக இருந்துவந்தது. ஆகவே இங்கிருந்து கைதேர்ந்த நெசவாளர்கள் பெங்களூர் சென்று பட்டுச் சேலைத் தயாரிப்பில் ஈடுபட்டனர். மேலும், 1977 இல் முதன் முதலாக சிறுமுகைப் பகுதியில் பட்டுச் சேலை தயாரிப்பை அறிமுகப்படுத்தினர். மேலும், இப்பகுதியில் இருக்கும் மற்ற நெசவாளர்கள் அந்தத் தொழில்நுட்பத்தினைக் கற்றுக் கொண்டு, பட்டுச்சேலை நெய்யக் கற்றுக் கொண்டனர் இதே சமயத்தில் கோரா பட்டும் அறிமுகமானது. பட்டும் பருத்தியும் இணைந்து தயாரிக்கப்பட்டதுதான் கோராப்பட்டு. இதன் மூலமாகக் கடினமாக உணரப்பட்ட இந்தத் தொழில்முறை எளிதானதாக மாற்றம் அடைந்தது.  
120 ஜக்காடு 240 ஜக்காடு மூலமாகப் பெரிய பெரிய வடிவமைப்புப் பட்டுச் சேலைகள் கோராப் பட்டுச் சேலைகள் தயாரிக்கப்பட்டன. இந்தப் பகுதிகளில் நிறைய கூட்டுறவுச் சங்கங்களும் உருவாக்கப்பட்டு அவைகளும் பட்டுச் சேலைகள், கோரா சேலைகள் தயாரித்தன.சிறுமுகை கைத்தறி நெசவாளர்கள் எளிதாகப் பல புதிய நுட்பங்களைக் கற்றுக்கொண்டு புதிய புதிய முயற்சிகளில் இறங்கினர். அவற்றில் வெற்றியும் கண்டனர். இன்றைய காலகட்டங்களில் கணினியைப் பயன்படுத்தி எண்ணற்ற புனைவுகள் உருவாக்குகின்றனர்.  
மயில் தோகைப் பட்டு, திருக்குறள் பட்டு எனத் தயாரிக்கப்பட்டு தேசிய விருதுகளும் இன்று சிறுமுகைப்பட்டு பெற்றுள்ளது.
# கோட்ரப்பட்டி

**கோட்ரப்பட்டி** (*Kottarapatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியம், சந்தப்பட்டி ஊராட்சிக்கு உட்பட்டது.
# கோட்ரப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், அரூரிலிருந்து 10 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'50.1"N 78°24'47.6"E ஆகும்.
# கோட்ரப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 78 குடும்பங்களும் 268 மக்களும் வசிக்கின்றனர். இதில் 134 ஆண்களும் 134 பெண்களும் அடங்குவர்.
# அறுவைத்துண்டு

**அறுவைத்துண்டு** (**sawlog**) என்பது பொருத்தமான அளவில் அறுக்கப்பட்ட மரத் துண்டு ஆகும். இது மர அறுப்பு ஆலையில் அறுக்கப்படுகிறது. இது மரத்தண்டின் மற்ற பகுதிகளைவிட தடிமனாக இருக்கும். அறுவைத்துண்டு அதிக விட்டத்துடன், முடிச்சுகளற்று இருக்கும்.  
அறுவைத்துண்டு பெரும்பாலும் மரத் தண்டின் அடிப்பகுதியைக் கொண்டதாகவும், மரத்தின் விலைமதிப்பு கொண்ட பகுதியாகவும் இருக்கின்றது.
# நூறு நாள்கள் சீர்திருத்தம்

'''
**நூறு நாள்கள் சீர்திருத்தம்** (the Hundred days’ Reform movement) என்பது சீனாவின் சிங் அரசமரபு காலத்தில் 1898 ஜூன் 11 முதல் செப்டம்பர் 21 வரை நடைபெற்ற தேசிய, கலாச்சார, அரசியல், கல்வி சார்ந்த ஒரு வெற்றி பெறாத 103 நாள் சீர்திருத்த முயற்சியாகும். குவாங்சு (Guangxu) என்ற இளம் அரசராலும் அவரின் சீர்திருத்த ஆதரவாளர்களாளும் இது முன்னெடுக்கப்பட்டது. ஆனால் அது பேரரசி டோவாகர் சிக்சி யின் வழிகாட்டுதலினால் பழமைவாதிகளின் கடும் எதிர்ப்பினால் இராணுவப் புரட்சி ஆட்சி கவிழ்ப்பின் மூலம் இது தோல்வியில் முடிவுற்றது ("The Coup of 1898", Wuxu Coup).
# ஹாரிஸ் நாடார்

டி ** ஆரிசு நாடார்** தங்க வணிகத்தில் தென்னிந்தியத் தொழிலதிபராகவும் முன்னோடியாகவும் இருந்தார். அவர் 1910 ஆம் ஆண்டில் பிறந்தார்.
# ஹாரிஸ் நாடார்

## வரலாறு

1940 ஆம் ஆண்டு தனது சொந்த கிராமமான பள்ளியாடியில் (தமிழ்நாட்டிலுள்ள நாகர்கோவிலில் இருந்து 25 கி.மீ., தொலைவில் உள்ளது) மிகச் சிறிய முதலீடாக ஆரிசு நாடார் ஒரு நகை வணிகத்தைத் தொடங்கினாா். அவருக்கு விருப்பமான தங்க ஆபரணங்களை உருவாக்குவதும் விற்பதும் வணிகத்தின் முக்கிய நோக்கம் என வரையறுத்தார். அவருடைய வணிகத் திறமை, அவரது ஆர்வம் அவரை தமிழ்நாட்டிலும் கேரளாவிலும் மரியாதைக்குரிய ஆளுமையாக மாற்றியது. அவர் உருவாக்கிய நகைகள் அவற்றின் தரத்திற்காகப் புகழ் பெற்றன. அவரது நகைகள் பெரும் வரவேற்பைப் பெற்றது, பள்ளியாடியிலும் நாகர்கோவிலிலும் முதல் சில்லறைக் கடைகள் திறக்க வழிவகுத்தது.  
நாகர்கோவில் கடை, வாடிக்கையாளர்களுக்கு ஒரு பெரிய வாணிகச் சுற்றுச்சூழலை வழங்கியுள்ளது. நாகர்கோவில் கடை இந்திய சந்தையின் தேவைக்கு ஏற்ப, மிகவும் பரந்த வடிவமைப்புகளை வெளிப்படுத்த உருவாக்கப்பட்டது. தனது சொந்த மண்ணில் வெற்றி பெற்ற பிறகு, அவர் சென்னை, மும்பை போன்ற இந்திய நகரங்களுக்கும், பிரித்தானியக் குடியேற்ற நாடான பர்மாவிற்கும் தங்க ஆபரணங்களை ஏற்றுமதி செய்யத் தொடங்கினார்.
# நிதின் அக்ரவால்

**நிதின் அக்ரவால்** (Nitin Agrawal, பிறப்பு: 09 ஆகஸ்ட் 1981) உத்தரப் பிரதேசத்தைச் சேர்ந்த இந்திய அரசியல்வாதி. அவர் உத்தரப் பிரதேசத்தில் ஹர்தோய் சட்டமன்றத் தொகுதியிலிருந்து பதினைந்து, பதினாறு, பதினேழாம் சட்டமன்றத் தேர்தல்களில் சமாஜ்வாதி கட்சியின் சார்பிலும் பதினெட்டாம் சட்டமன்றத் தேர்தலில் பாரதிய ஜனதா கட்சி சார்பிலும் வெற்றி பெற்று சட்டமன்ற உறுப்பினரானார்.
# வாவதுறை

**வாவதுறை** (*VAVATHURAI*) இந்தியாவின் தமிழ்நாடு மாநிலத்தில் கன்னியாகுமரியில் அமைந்துள்ள ஒரு கிராமமாகும்.  
கன்னியாகுமரி மாவட்டத்தின் நிர்வாக தலைமையகமான நாகர்கோவில் நகருக்கு (18 கி.மீ.) மிக நெருக்கமான பிரதான நகரமாக உள்ளது. விவேகானந்தர் பாறை நினைவகத்தின் கடற்கரையில் இக்கிராமம் அமைந்து கன்னியாகுமரிக்கு அழகு சேர்க்கிறது. கன்னியாகுமரியில் பார்க்க வேண்டிய முக்கியமான இடங்களில் ஒன்றாகும். எல்லா பருவங்களிலும் சூரிய உதயத்தை ஒருவர் இங்கு காணலாம். விவேகானந்தர் நினைவு மண்டபத்துக்கு செல்வதற்கு பயன்படுத்தப்பட்டு வரும் படகுகள் வாவதுறை படகு துறையில் நிறுத்தி வைக்கப்பட்டு உள்ளன.  
தோற்றம்]]
# இருளப்பட்டி

**இருளப்பட்டி** (*Irulapatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643537. இது இருளப்பட்டி ஊராட்சிக்கு உட்பட்டது.
# இருளப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 46 கிலோமீட்டர் தொலைவிலும், மொரப்பூரில் இருந்து 6 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 310 மீட்டர் உயரத்தில் இருக்கிறது. இவ்வூரின் அமைவிடம் 11°56'34.3"N 78°24'32.0"E ஆகும்.
# இருளப்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 789 குடும்பங்களும் 2921 மக்களும் வாழ்கின்றனா். இதில் ஆண்கள் 1481 பெண்கள் 1440 ஆவா். இங்கு கோழிப்பண்ணைகள் அதிகம் உள்ளது. இங்கு அரசின் ஊராட்சி ஒன்றிய தொடக்கப்பள்ளி உள்ளது. காணியம்மன் தோ்த்திருவிழா சிறப்புப்பெற்றது.
# சந்தப்பட்டி

**சந்தப்பட்டி** (*Santhapatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியம், சந்தப்பட்டி ஊராட்சிக்கு உட்பட்டது ஆகும்.
# சந்தப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், அரூரிலிருந்து 11 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'54.9"N 78°23'46.8"E ஆகும்.
# சந்தப்பட்டி

## மக்கள் வகைப்பாடு

இங்கு 209 குடும்பங்களும் 760 மக்களும் வசிக்கின்றனர். இதில் 368 ஆண்களும் 392 பெண்களும் அடங்குவர்.
# கம்பக் காற்றாலை

**கம்பக் காற்றாலை** (*post mill*) என்பது ஐரோப்பியக் காற்றாலையின் தொடக்க-கால வகையாகும். இதன் இயந்திரங்கள் அனைத்தும் ஆலையின் ஒரே செங்குத்து இடுகையில் (கம்பத்தில்) பொருத்தப்பட்டிருக்கும். ஒரு மரப்பெட்டி போன்ற வடிவத்தில் ஆலைக்கற்கள் மற்றும் இயந்திர அமைப்பும் இறுக்கி வைக்கப்பட்டிருக்கும். கம்பத்தில் பாய்கள் கட்டப்பட்டு நிலத்தில் ஊன்றப்பட்டிருக்கும். அது ஆலையினை திருப்புவதற்கான முனையாக செயல்படுவதால் காற்றினை அதுவே எதிர்கொள்ளும். சிலவற்றில், உள்ளதைப் போல, அதன் கையானது ஆலையைத் தானாகத் திருப்ப ஒரு மின்விசிறியைக் கொண்டுள்ளது. மற்றவற்றில், இதன் கை ஆலையைக் காற்றில் கையால் சுழற்ற உதவுகிறது.  
இங்கிலாந்தின் ஆரம்பகாலக் கம்ப ஆலைகள் 12-ஆம் நூற்றாண்டில் கட்டப்பட்டதாகக் கருதப்படுகிறது. இங்கிலாந்தில் இன்றும் பயன்படுத்தப்படும் தொடக்கக்கால கம்ப ஆலை சரேயில் அவுட்வுட் என்ற இடத்தில் உள்ளது. இது 1665-ஆம் ஆண்டு கட்டப்பட்டது. 1612-ஆம் ஆண்டு கட்டப்பட்ட செயல்படாத ஆலையின் எச்சங்களை கேம்பிரிட்ச்சையரில் உள்ள கிரேட் கிரான்சுடனில் காணலாம். இவற்றின் வடிவமைப்பும் பயன்பாடும் 18, 19-ஆம் நூற்றாண்டுகளில் உச்சத்தை அடைந்தது, பின்னர் அதிவேக நீராவி-உந்துதல் அரைக்கும் இயந்திரங்கள் அறிமுகப்படுத்தப்பட்ட பிறகு குறைந்துவிட்டது. முக்கியமாக வடக்கு ஐரோப்பா, பெரிய பிரித்தானியாவில் இன்றும் இவ்வகை காற்றாலைகள் காணப்படுகின்றன.  
19-ஆம் நூற்றாண்டு வரை கோபுரக் காற்றாலைகள் அவற்றை மாற்றத் தொடங்கும் வரை கம்ப ஆலைகள் ஐரோப்பாவில் ஆதிக்கம் செலுத்தின. முந்தைய கம்ப ஆலையை விட கோபுர ஆலையின் நன்மை என்னவென்றால், முழு ஆலையையும் அதன் அனைத்து இயந்திரங்களுடன் காற்றாக மாற்ற வேண்டிய அவசியமில்லை; கோபுர ஆலைகள் இயந்திரங்களுக்கும் சேமிப்பிற்கும் அதிக இடத்தை அனுமதிக்கிறது.
# கம்பக் காற்றாலை

## கம்ப அமைப்பு

கம்பம் இரண்டு படுக்கை வச குறுக்குக் கம்புகளினால் நிறுத்தப்பட்டு அதன் முனைகளை கற்சுவர்கள் தாங்கி நிற்கின்றன. ஆலையின் முழுப்பாரமும் கற்சுவர்களுக்கு சிறுகம்புகள் அல்லது கால்கம்புகள் வழியாக செலுத்தப்படுகிறது. இந்த சிறுகம்புகள் கம்பத்துடன் இணைக்கப்பட்டு கற்சுவர்கள் மேல் குறுக்குக்கம்புகள் மேல் சாய்ந்து கொண்டிருக்கும். மேலும் இவை ‘பறவை-வாய்’ இணைப்பைக் கொண்டிருப்பதால் வழுக்கி விழாமல் இருக்கின்றன.
# கம்பக் காற்றாலை

## துணை அமைப்பு

துணை அமைப்பு முழுவதும் உருளைவடிவக் கட்டிடத்தினுள் இருப்பதால் அவை அனைத்தும் பத்திரமாக இருப்பதோடு, அதுவே எப்போதும் இருக்கும் இடமாகவும் அமைகிறது. கம்ப ஆலையின் உடல் பகுதியின் முதல் தளத்தைத் தாண்டி மேலே சென்று அங்குள்ள கிரீடக்கம்பு எனப்படும் படுக்கைவசக் கம்புடன் இணைக்கப்படுகிறது. ஆலையின் முழு உடலும், கற்கள் மற்றும் இயந்திரங்களைக் கொண்டு இதன்மேல் அமைக்கப்படுகிறது. பாய்கள் போன்ற விசிறிகள் காற்று நீள் உருளைகள் மேல் ஏற்றப்பட்டிருக்கும். இந்தக் காற்று நீள் உருளைகள் சமதளத்திலிருந்து 5° முதல் 15° கோணம் வரை சாய்வாக இருக்கும். இதனால் பாய்விசிறிகள் ஆலையின் கீழ்ப் பகுதியின் மேல் மோதக்கூடிய சாத்தியம் தவிர்க்கப்படுகிறது. ஆலையின் உட்பகுதியில் காற்று நீள் உருளையின் மேல், தடுப்பிச் சக்கரம் எனப்படும் ஆலையினை நிறுத்தப்பயன்படும் தடுப்பி அமைப்பு ஏற்றப்பட்டுள்ளது. இந்த சக்கரம் கியர் சக்கரங்களுடன் இணைக்கப்பட்டு, இதன்மூலம் உந்துதல் பெறப்படுகிறது. சில நேரங்களில் கற்கள், புரள் சக்கரம் எனப்படும் அமைப்பினால் நேரடியாக உந்தப்படுகிறது. மேலும், ஆலையின் வால் முனையிலிருக்கும், அதிகப்படியான கற்களை உந்துவதற்காக, தடுப்பிச் சக்கரத்தைக் காட்டிலும் சிறியதான ஒரு இரண்டாவது சக்கரமும், காற்று நீள் உருளையின் பின்பகுதியின் மேல் வைக்கப்பட்டிருக்கும்.
# மூக்கனுர்ப்பட்டி

**மூக்கனுர்ப்பட்டி** (*Mookanurpatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியம், சந்தப்பட்டி ஊராட்சிக்கு உட்பட்டது.
# மூக்கனுர்ப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், அரூரிலிருந்து 12 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'36.9"N 78°23'40.0"E ஆகும்.
# மூக்கனுர்ப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 129 குடும்பங்களும் 438 மக்களும் வசிக்கின்றனர். இதில் 213 ஆண்களும் 225 பெண்களும் அடங்குவர்.
# மாட்டு வண்டி

(திருகோணமலை) மாட்டுவண்டி]]
மாட்டுவண்டி]]  
**மாட்டு வண்டி** என்பது மாடுகளின் இழுவைத் திறன் மூலம் இயங்கும் வண்டி ஆகும். இதற்கு **கட்டை வண்டி** என்று மற்றொரு பெயரும் உண்டு. இத்தகு வண்டிகள் பெரும்பாலும் இலங்கை, இந்தியா, இந்தோனேசியா, மடகாஸ்கர், சீனா போன்ற பகுதிகளில் உபயோகப்படுத்தப்படுகின்றன. இவ்வண்டிகளின் பயன்பாடு பண்டைக் காலம் தொட்டே இருந்து வருகின்றது. பழங்காலங்களில் வேளாண் பொருட்களை ஏற்றிச் செல்லப் பயன்பட்ட இவ்வண்டிகள், தற்போது தொழிற்சாலைப் பொருட்களை ஏற்றிச் செல்லவும் பயன்படுத்தப்படுகின்றன. விளைபொருட்கள், உர மூட்டைகள், நாற்றுகள், வைக்கோல் ஆகியவற்றை ஏற்றிச்செல்ல வேளாண் குடும்பங்களில் மாட்டு வண்டிகள் பயன்படுகின்றன.
# மாட்டு வண்டி

## அமைப்பு

கயிற்றின் உதவியுடன், மாடுகள் வண்டியுடன் பிணைக்கப்பட்டிருக்கும். வண்டியினை ஓட்டிச் செல்பவர் வண்டியின் முற்பகுதியில் அமர்ந்திருப்பார். பண்டங்கள் பின் பகுதியில் ஏற்றப்பட்டிருக்கும். பிற பயணிகளும் பின் பகுதியில் அமரலாம். ஓட்டுனர் அமர்ந்தவாறு இருப்பதே பொதுவானது. தேர்ந்த ஓட்டுனர்கள் இட நெருக்கடி காரணமாக, சில சமயங்களில் நின்றவாறே ஓட்டுவதும் உண்டு. பெரும்பாலும், ஆண்களே மாட்டு வண்டியை ஓட்டிச் செல்வர். எனினும், தேவை ஏற்படின் வேளாண் குடும்பத்துப் பெண்களும் மாட்டு வண்டியை ஓட்டிச் செல்வர். வேளாண் குடும்பங்களில் மாட்டு வண்டி ஓட்டத் தெரியாத ஆண்களை காண்பது அரிது. வேளாண் குடும்பத்துச் சிறுவர்களுக்கு, மாட்டு வண்டி ஓட்டிப் பழகுவது மிதி வண்டி ஓட்டிப் பழகுவது போல் ஒரு குதூகலமானதும் பெருமிதம் தரக்கூடியதுமான அனுபவமாகும்.  
இவ்வண்டிகளின் வடிவமைப்பு, அவற்றின் பயன்பாட்டுக்கு ஏற்ப மாறுபடும். பெரும் பகுதி மரத்தையும், சிறிதளவு இரும்பையும் கொண்டு இவ்வண்டிகள் செய்யப்படுகின்றன. சிற்றூர்களை ஒட்டிய பகுதிகளில் இவ்வண்டிகளை செய்வதற்கென்றே பெயர் பெற்ற ஆசாரிகள் இருப்பர். தோற்றத்தில் விலை குறைவானவை போன்று இருந்தாலும், ஒரு வண்டி செய்வதற்கு குறைந்தது இந்திய ரூபாய் 15,000 செலவு பிடிக்கும். மரச்சக்கரங்களாலான பழங்கால வகை மாட்டுவண்டிகளின் இழுவைத் திறன் குறைவே. மணல், சேறு நிறைந்த பகுதிகளில் இவற்றை இழுத்துச் செல்வது கடினம். நவீன கால மாட்டுவண்டிகளின் கூடு முழுக்க இரும்பாலும், சக்கரங்கள் உருளிப்பட்டைகளாலும் ஆனவை. இவ்வகை வண்டிகளை வாங்க அரசும் கூட்டுறவுச் சங்கங்களும் கடன் மற்றும் மானியம் தந்து உதவுகின்றன. நன்கு வளர்ந்த ஓரிணை வண்டிமாடுகளின் விலை, குறைந்தது இந்திய ரூபாய் 10,000 இருக்கும். எனவே, வண்டிமாடுகளை சிறு வயதிலேயே குறைந்த விலையில் வாங்கி வளர்க்க முற்படுவர். அல்லது, தத்தம் பண்ணைகளில் பிறக்கும் காளைகளை இணையாக வளர்க்க முற்படுவர். இது தவிர மாடுகளை பராமரிக்க, அவற்றுக்கு தீவனம், வைக்கோல் அளிக்க தனிச் செலவுகள் ஏற்படும். எனவே, ஓர் உழவர் மாட்டு வண்டி வைத்திருந்தால் அவர் ஓரளவு வசதி உடையவர் என்று அறியலாம்.  
மாட்டு வண்டிகளின் வடிவமைப்பு அவற்றின் பயன்பாட்டுக்கு ஏற்ப மாறுபடும். வண்டிகளை இழுத்துச் செல்ல, வண்டியின் வடிவமைப்புக்கு ஏற்ப ஒன்று அல்லது இரண்டு காளை மாடுகள் பயன்படுத்தப்படும். பெரும்பாலும் நகரங்களில் ஓடும், தொழிற்சாலைப் பொருட்கள் போக்குவரத்துக்குப் பயன்படும் வண்டிகள் ஒற்றை மாட்டைக் கொண்டு இழுக்கப்படுவதற்கு ஏற்ப வடிவமைக்கப்பட்டிருக்கும். சிற்றூர்களில் ஓடும் வண்டிகள் இரண்டு மாடுகளை கொண்டு இழுக்கப்படுவதற்கு ஏற்ப வடிவமைக்கப்பட்டிருக்கும்.
# மாட்டு வண்டி

## மாட்டு வண்டியின் பாகங்கள்

|]]
# மாட்டு வண்டி

## மாட்டு வண்டியின் பாகங்கள்

### நுகத்தடி

நுகத்தடி வண்டியை இழுத்து செல்லும் மாடுகளைப் பூட்ட பயன்படும் நீளமான தடி ஆகும். இதில் மாடுகளைப் பூட்ட நுகத்தடியில் இரு பக்கங்களிலும் துளைகள் இருக்கும்.
# மாட்டு வண்டி

## மாட்டு வண்டியின் பாகங்கள்

### பூட்டாங்கயிறு

நுகத்தடியில் உள்ள துளைகளின் ஒரு கயிறு மாட்டப்பட்டு மாடுகளின் கழுத்தை சுற்றி மாட்டப்படுவது. இதனால் மாடுகள் வண்டியை இழுக்கும்போது நுகத்தடியை விட்டு நகராமல் இருக்கும்.
# மாட்டு வண்டி

## மாட்டு வண்டியின் பாகங்கள்

### கட்டு

இது மரத்தாலான சக்கரம் உடையாமல் இருக்கவும் வலிமையாக இருக்கவும் உதவும்.
# மாட்டு வண்டி

## மாட்டு வண்டியின் பாகங்கள்

### வட்டை

ஒரு சக்கரத்தை வடிவமைக்க பல வளைந்த அமைப்புடையது. ஆறு வட்டைகள் ஒரு சக்கரத்தை வடிவமைக்கும். இது வலிமையான தேக்கு மரத்தால் செய்வது வழக்கம்.
# மாட்டு வண்டி

## மாட்டு வண்டியின் பாகங்கள்

### ஆரக்கால்கள்

வட்டையையும் குடத்தையும் இணைக்கும் கால்கள் ஆகும். ஒரு சக்கரத்திற்கு ஆறு ஆரக்கால்கள் இருக்கும்.
# மாட்டு வண்டி

## மாட்டு வண்டியின் பாகங்கள்

### இருசு கட்டை

இது வண்டியின் பாகத்தைத் தாங்கி நிற்பதோடு இக்கட்டையின் வழியே தான் அச்சுசெல்லும். இந்த அச்சு வழியேதான் சக்கரங்கள் இணைக்கப்பட்டிருக்கும்.
# மாட்டு வண்டி

## மாட்டு வண்டியின் பாகங்கள்

### குடம்

இது ஆரக்கால்களை வட்டையுடனும் அச்சுடனும் இணைக்கும் பகுதி.
# மாட்டு வண்டி

## மாட்டு வண்டியின் பாகங்கள்

### முளக்குச்சி

வண்டியின் இரு பக்கங்களிலும் பக்கத்திற்கு ஆறு வீதம் துளையிட்டு செங்குத்தாக நிறுத்தியிருப்பர். அககுச்சிகளை மூங்கில் பட்டைகளால் இணைத்து கட்டியிருப்பர். சுமை ஏற்றும் போது சுமை வெளியில் விழாமல் இது பாதுகாக்கும்.
# மாட்டு வண்டி

## மாட்டு வண்டியின் பாகங்கள்

### கடையாணி

இது சக்கரங்கள் அச்சை விட்டு வெளியே செல்லாமல் பாதுகாக்க அச்சிலுள்ள துளையில் சொருகப்பட்டிருக்கும்.
# மாட்டு வண்டி

## மாட்டு வண்டியின் பாகங்கள்

### கொலுப்பலகை

வண்டியை ஓட்டுபவர் அமர்ந்து செல்ல வண்டியின் முன் பக்கத்தில் அமைக்கப்பட்ட ஒரு பலகை ஆகும்.
# மாட்டு வண்டி

## மாட்டு வண்டியின் பாகங்கள்

### புறக்கந்து

வண்டியச்சின் முனை (யாழ்ப்பாணப் பயன்பாடு)
# மாட்டு வண்டி

## கூட்டு வண்டி

மாட்டு வண்டிகளில் பயணிகள் அமர்ந்து செல்லவதற்குரிய இடம் மூடியதாக கூடார அமைப்பு கொண்டு காணப்படும் அமைப்பிலான வண்டி கூட்டு வண்டி எனப்படும். மாட்டுவண்டி பிரதான பயணிகள் போக்குவரத்துக்குரிய சாதனமாக கணப்பட்ட காலங்களில் கூட்டுவண்டி பெரும்பாலும் பயன்படுத்தப்பட்டது. தற்காலத்தில் பொருட்களைக் கொண்டு செல்வதற்கே வண்டி பயன்படுத்தப்படுவதால் கூட்டுவண்டிப் பயன்பாடு குறைவடைந்து விட்டது.
# மாட்டு வண்டி

## மாடுகள்

வண்டிமாடுகள், ஓட்டுனரின் எடையைத் தாண்டி பொருட்களை வண்டியின் பிற்பகுதியில் ஏற்ற மாட்டனர். மாடுகளை உந்தி ஓட்டிச் செல்ல ஓட்டுனர் பெரும்பாலும் தார்க்குச்சிகளை வைத்திருப்பார். தார்க்குச்சி என்பது நுனியில் (ஆணி) ஊசியும் சாட்டையும் பொருத்தப்பட்ட பிரம்புக் குச்சியாகும். மாடுகள் வேகம் குறையும்போது, சாட்டையால் அடித்தோ ஊசி கொண்டு குத்தியோ மாடுகளை வேகம் கொள்ளச் செய்வர். மாட்டின் வாலை தட்டி வேகமூட்டுவதும் உண்டு. ஒரே வழியில் செல்லப் பழக்கப்பட்ட மாடுகள், ஓட்டுனரின்றி குறித்த இடத்துக்கு தாமே வண்டியே இழுத்துச் செல்வதும் உண்டு. இவ்வாறு வண்டியிழுக்கப் பயன்படும் மாடுகள் அவற்றின் சிறு வயது முதலே இணையாக வளர்க்கப்படும். இவ்வாறு இணை சேர்க்கப்படும் மாடுகள் ஒரே உயரம், வளர்ச்சி உடையனவாக பார்த்துக் கொள்ளப்படும். பொலி காளைகளை போன்றன்றி, இம்மாடுகளின் இனப்பெருக்க விதைப் பைகள் சிதைக்கப்பட்டே வளர்க்கப்படுவது குறிப்பிடத்தக்கதாகும். இல்லையெனில், இவற்றை கட்டுப்படுத்தி வண்டி இழுக்கப் பயன்படுத்துவது சிரமமாகும். நன்கு வளர்ந்த ஒன்றுக்கொன்று பழக்கப்படாத புதிய மாடுகளை வண்டி இழுக்கச் செய்வது கடினமாகும். வண்டிகளை இழுத்துச் செல்வதற்கும், இணைமாடு மற்றும் வண்டியின் செயல்பாட்டை புரிந்துகொள்வதற்கும் மாடுகளுக்கு போதுமான பயிற்சி தேவை. பயிற்சியற்ற மாடுகளை வண்டியில் பூட்டி இழுக்க இயலாது.
# மாட்டு வண்டி

## தற்கால நிலை

உழவர் வீடுகளில் உழவுக்குப் பயன்படும் காளை மாடுகளே வண்டி இழுக்கவும் பயன்படுகின்றன. எக்காரணம் கொண்டும், பசு மாடுகளை இவற்றில் பூட்டி ஓட்டுவதில்லை. வேளாண்மையில் இயந்திரமயமாக்கலின் காரணமாகவும் உயர்ந்து வரும் கூலித் தொகைகளின் காரணமாகவும், தற்பொழுது உழவுக்கு மாடுகள் வளர்ப்பதும், உழவு வாடகைக்கு என மாடுகளை விடுவதும் குறைந்து வருகிறது. இதனால், வண்டி மாடுகளுக்கும் தட்டுப்பாடு நிலவுகிறது. மேம்பட்டு வரும் சாலை வசதிகள், சுமையுந்துகளின் பெருக்கம் காரணமாக வேளாண் பொருட்களின் போக்குவரத்துக்கு மாட்டு வண்டிகளின் தேவை குறைந்து வருகிறது.  
பயன்பாடு குறைந்து வந்தாலும் மாட்டு வண்டிகளை பேணி வைப்பதை சென்ற தலைமுறையினர் ஒரு கவுரவமாக கருதுகின்றனர். மாட்டுப் பொங்கல் நாளை ஒட்டி மாட்டு வண்டிகளுக்கு வண்ணமடிக்கப்பட்டு வணங்கப்படுகின்றன. பண்டப் போக்குவரத்து தவிர, பயணிகள் போக்குவரத்துக்கும் மாட்டு வண்டிகள் பயன்படுகின்றன. திருவிழாக் காலங்களில் வண்டி கட்டிக் கொண்டு முழுக் குடும்பமும் விழாவுக்கு செல்வர். இரவு வேளைகளில் கூத்து பார்க்கச் செல்வோர் வண்டிகளையே இருக்கையாகவும் படுக்கையாகவும் கொள்வர். இவ்வாறு பயணிகள் போக்குவரத்திற்குச் செல்லும்போது, பயணம் சுகமாக இருக்க வைக்கோலை வண்டியில் நிரப்பி அதன் மேல் அமர்ந்து பயணிப்பர். சில சிற்றூர்களில் மாட்டு வண்டிப் பந்தயங்கள் நடைபெறுவதும் உண்டு. வேலைக்குப் பயன்படாத காலங்களில், சிறுவர்கள் ஏறி விளையாடும் பொருளாகவும் மாட்டு வண்டி பயன்படுகிறது.
# சூரப்பட்டி

**சூரப்பட்டி** (*Soorapatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியம், சந்தப்பட்டி ஊராட்சிக்கு உட்பட்டது.
# சூரப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், அரூரில் இருந்து 10 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'11.4"N 78°23'32.9"E ஆகும்.
# சூரப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 167 குடும்பங்களும் 672 மக்களும் வசிக்கின்றனர். இதில் 329 ஆண்களும் 343 பெண்களும் அடங்குவர்.
# அருண் கார்த்திக்

**கோண்டா பாஸ்கர் அருண் கார்த்திக்** (பிறப்பு: பிப்ரவரி 15 1986, வாலாசாபேட்டை, தமிழ்நாடு), இந்திய அணியின் துடுப்பாட்டக்காரர். இவர் தற்போது அசாம் அணிக்காக விளையாடுகிறார். இவர் ராயல் சேலஞ்சர்ஸ் பெங்களூரு அணியில் உறுப்பினராக உள்ளார். கார்த்திக் ஒரு வலது கை துடுப்பாட்டுக்காரர் மற்றும் சுழல்பந்து வீச்சாள்ர், ஆவார். இப்போது அவர் ராயல் சேலஞ்சர்ஸ் பெங்களூருக்கான விக்கெட் கீப்பர்மற்றும்துடுப்பட்டுக்காரர் ஆவார்.  
நவம்பர் 2007 இல் இலங்கை அணியின் பதுரலிய்யா ஸ்போர்ட்ஸ்குழுவுக்காக விளையாடி 38 ஓட்டங்களை எடுத்தார்.] 2007-08ல் நடந்தஅனைத்து போட்டியிலும் அவர் பதுரலிய்யாஅணியில்இருந்தார், அவர்அந்ததொடரில் மிகஅதிகம்ஓட்டங்கள்எடுப்பவராகவும் இருந்தார்.  
Iநவம்பர் 2008 கார்த்திக் கர்நாடக அணிக்கு எதிரான முதல் டெஸ்ட் போட்டியில் கர்நாடக அணிக்கு எதிராக 149 ரன்கள் எடுத்தார். அவர் வித்யுத் சிவராமகிருஷ்ணனுடன்சேர்ந்து 246 ஓட்டங்கள் எடுத்தார்.
# அவலாஞ்சி ஏரி

**அவலாஞ்சி ஏரி** (Avalanche Lake) தமிழ்நாட்டின், நீலகிரி மாவட்டம் உதகமண்டலத்தில் இருந்து 28 கிலோ மீட்டர் தொலைவில் உள்ள ஒரு ஏரியாகும்.
# அவலாஞ்சி ஏரி

## சொற்பிறப்பு

இந்த ஏரி உள்ளபகுதியில் 1800 களில் மிகப்பெரிய நிலச்சரிவு ஏற்பட்டது. இதனால் பனிச்சரிவு என்னும் பொருளுள்ள அவலாஞ்சி (avalanche) என்ற பெயர் உண்டானது. ஏரியைச் சுற்றிலும் பல்வேறு ஏற்ற இறக்கங்களுடன் அமைந்துள்ள நிலப்பகுதியில் மக்னோலியசு, மல்லிகை, ரோடோடென்றான் எனப்படும் கொத்துக் கொத்தான மலர்கள் அழகாகப் பூத்துக்குலுங்குகின்றன.ஏரிக்கு அருகில் அதைச் சுற்றியுள்ள உள்ள பாதையில் சுற்றுலாப்பயணிகள் மெல்லிய காற்றின் துணையுடன் பயணிக்க முடியும். ஏரிக்கு அருகே உள்ள மீன் குஞ்சு பொரிப்பகத்தில் சுற்றுலாப் பயணிகள் தேவையான மீன்பிடிக்கும் தூண்டில்கள் மற்றும் மீன்பிடி உபகரணங்கள் ஆகியவற்றைப் பெற்று தாங்கே தூண்டில் போட்டு மீன் பிடிக்கலாம். . ஏரியின் அருகில் சுற்றுலாப்பயணிகள் கூடாரங்களை அமைத்தும் தங்குகின்றனர் . ஏரிக்கு அருகிலுள்ள மலைப்பாங்கான பகுதிகளில் மலையேறுவதும், ஏரியில் படகுச் சவாரி மேற்கொள்ளுவதும் இங்கு வரும் சுற்றுலாப் பயணிகளின் இதர பொழுதுபோக்குகளாகும். மேல் பவானி எனப்படும் பகுதி இத்தகைய மலையேற்றங்களுக்கு உகந்ததாகும். இங்கு அடர்த்தியான காடுகளும் வனவிலங்குகளும் உள்ளன
# பிஸ்மார்க் பழுப்பு Y

**பிஸ்மாா்க் பழுப்பு Y** ( Bismarck Brown Y) என்பது ஒரு டையசோ சாயமாகும். இது உயிர் தசைகளுக்கு நிறமூட்டுவதில் பயன்படுகிறது. அமில பிசின்களுக்கு மஞ்சள் நிறத்தை தருகிறது. உயிருள்ள செல்களுக்கும் இதை பயன்படுத்தலாம். எலும்பு மாதிரிகளில் குருத்தெலும்புகளை நிறமூட்ட பயன்படுகிறது. செல்லுலோசை நிறம் ஊட்டச் செய்யும் காஸ்ட்டன்-ஷிப் காரணியில் பயன்படுகிறது. மேலும் பெலுகன் நிறத்திலிருந்து டி.என்.ஏ நிறத்திற்கு மாறுகிறது.கடந்த காலங்களில் இது பயன்படுத்தப்பட்டது. தற்போது இதற்கு பதிலாக வேறு சாயங்கள் பயன்படுகிறது. இது பாப்பனிகொலாயஸ் சாயத்தின் ஒரு பகுதியாகும்.
# மேவனை

தமிழ்நாட்டில் ஈரோடு மாவட்டத்தில் கோபிச்செட்டிபாளையத்திற்கு அருகில் பவானி நதிக்கரையில் மேவனை என்ற கிராமம் அமைந்துள்ளது. விவசாயம் முதன்மையான தொழில். இந்த கிராமத்தைச் சுற்றிலும் பல திரைப்படங்கள் எடுக்கப்பட்டுள்ளன. பாரியூர் கொண்டத்து காளியம்மன் கோவில் இவ்விடத்திற்கு அருகில் உள்ளது. ஒரு பாலம் மேவனை கீழ்வனையை இணைக்கிறது. ஆற்றின் மறுபக்கம் இக்கிராமம் அமைந்துள்ளது. ஈரோடு மாவட்டத்தில் பல முக்கியமான திரைப்படங்கள் இங்கு படமாக்கப்பட்டுள்ளன. கரகாட்டக்காரன், சொன்னாபுரியாது போன்ற படங்கள் இங்கு படமாக்கப்பட்டுள்ளன. நெல், கரும்பு அதிகம் விளைவிக்கப்படுகிறது. நீர் ஆதாரம் பவானி ஆற்றிலிருந்து கிடைக்கிறது.
# பெல்லாரி ஆடு

**பெல்லாரி ஆடு** (*Bellary sheep*) என்பது செம்மறி ஆட்டின் வகைகளுள் ஒன்றாகும். இது இந்தியாவில் கருநாடக மாநிலம் பெல்லாரி மற்றும் தாவணகெரே மாவட்டங்கள் மற்றும் ஹாவேரி மற்றும் சித்ரதுர்கா மாவட்டங்களை ஒட்டியுள்ள பகுதிகளில் காணப்படுகிறது. மேலும் இது ஆந்திரப் பிரதேசத்தின் அனந்தபூர், கர்னூல் மாவட்டத்தில் மிகுதியாகக் காணப்படுகிறது.
# பெல்லாரி ஆடு

## விளக்கம்

பெல்லாரி செம்மறி ஆடுகள் நடுத்தர அளவிலானவை. வெள்ளை நிற உடல் வெள்ளை நிறத்துடன் கருப்பு கலந்த பல்வேறு கலவை நிறத்தில் காணப்படும். பெரும்பாலான ஆட்டுக் கிடாக்களுக்குக் கொம்புகள் இருக்கும். அதே சமயம் செம்மறி ஆடுகள் கொம்புகளின்றிக் காணப்படும். இதன் காதுகள் நடுத்தர அளவில், தட்டையானதாக, தொங்கிக் கொண்டிருக்கும். இது மெல்லிய, குட்டையான வாலினைக் கொண்டது. தோலில் காணப்படும் உரோமங்கள் கரடுமுரடானவை. வயிறு மற்றும் கால்களில் உரோமங்கள் இல்லை. ஒரு வருட வயதுடைய பெல்லாரி ஆடு 26 கிலோ வரை எடையுடையதாகக் காணப்படும். பொதுவாக ஒரே ஒரு குட்டியை மட்டும் ஈனும் தன்மையுடையது. அரிதாக இரண்டு குட்டிகள் வரை ஈனும். இது கர்நாடகாவின் வடக்குப் பகுதிகளின் கரிசல் மண் மற்றும் விவசாயக் காலநிலை நிலைமைகளுக்கு ஏற்றத் தகவமைப்பினைப் பெற்றுள்ளது.
# நிலமூடாக்கு

## நிலமூடாக்கு

ஒரு நிலமூடாக்கு என்பது மண்ணின் மேற்பரப்பில் பொருந்தப்பட்ட பொருட்களின் ஒரு அடுக்கு ஆகும். தழைச்சிறுவைப் பயன்படுத்துவதற்கான காரணங்கள் மண்ணின் ஈரப்பதத்தை பாதுகாத்தல், மண்ணின் வளத்தை மேம்படுத்துதல், களை வளர்ச்சியை குறைத்தல் மற்றும் பரப்பளவின் காட்சி முறையை மேம்படுத்துதல் ஆகியவை அடங்கும்.ஒரு தழைக்கூளம் வழக்கமாக, ஆனால் பிரத்தியேகமாக இயல்பில் இயற்கையாக இல்லை. இது நிரந்தரமாக இருக்கலாம் (எ.கா. பிளாஸ்டிக் ஷேக்கிங்) அல்லது தற்காலிக (எ.கா.பார்ம் சில்லுகள்). இது மண்ணிற்கு அல்லது ஏற்கனவே இருக்கும் தாவரங்களுக்கு பயன்படுத்தப்படலாம். உரம் அல்லது உரம் ஆகியவற்றின் கலவை புழுக்கள் மற்றும் பிற உயிரினங்களின் செயல்பாடு மூலம் மண்ணில் இயற்கையாக இணைக்கப்படும். இந்த செயல்முறையானது வணிக பயிர் உற்பத்தி மற்றும் தோட்டக்கலை ஆகியவற்றில் பயன்படுத்தப்படுகிறது. மேலும் சரியாக பயன்படுத்தினால் மண்ணின் உற்பத்தித்தன்மையை வியத்தகு முறையில் மேம்படுத்த முடியும்.
# தடங்கம்

**தடங்கம்** (*Thadangam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# தடங்கம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 5 கிலோமீட்டர் தொல்லைவிலும், நல்லம்பள்ளியில் இருந்து 5 கிலோ மீட்டர் தொலைவிலும், மாநிலத் தலைநகரான சென்னையிலிருந்து 297 கிலோமீடர் தொலைவிலும் அமைந்துள்ளது. மேலும் இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'20.4"N 78°07'21.7"E ஆகும்.
# தடங்கம்

## மக்கள் வைப்பாடு

2011 மக்கள் தொகை கணக்கெடுப்பின்படி இக்கிராமத்தின் மொத்த குடியிருப்புகள் 2221, மொத்த மக்கள் தொகைகள் 8601. இதில் 4299 ஆண்களும், 4302 பெண்களும் அடங்குவர். கிராமத்தின் மொத்த எழுத்தறிவு விகிதம் 71.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு.
# பாத்திமா ஷேக்

**பாத்திமா ஷேக் **இந்தியாவில் முதன்முதலாக தாழ்த்தப்பட்ட மற்றும் பழங்குடி பெண்களுக்கான கல்விநிலையம் தொடங்கியவர். இந்தியாவின் முதல் முஸ்லிம் பெண் ஆசிரியர்.
# பாத்திமா ஷேக்

## கல்வி புரட்சி

இந்தியாவின் தலித் கல்விக்கு முதல்படி எடுத்து வைத்த பாத்திமா தமது நண்பர்களான ஜோதிராவ் புலே மற்றும் அவரது மனைவி சாவித்திரிபாய் புலே ஆகியோருடன் இணைந்து தலித் கல்விக்கு வித்திட்டவர். பாத்திமா-சாவித்ரி இணைந்து தொடங்கிய அவர்களது பள்ளியில் பணியாற்றிய போது தொடர்ந்து உயர்சாதி வகுப்பினரால் மிரட்டப்பட்டும் ஊர்நீக்கம் செய்யப்பட்டும் துணைக்கு ஆளில்லாமல் ஊரைவிட்டு விரட்டப்பட்டனர் , விரட்டப்பட்டவர்களுக்கு அடைக்கலம் கொடுத்ததோடு தங்கள் வீட்டின் ஒரு பகுதியையே பள்ளி ஒன்றினை துவங்க இடமாகவும் தந்து பாடமும் கற்பித்தனர்.,
# பாத்திமா ஷேக்

## பள்ளி துவங்குதல்

பாத்திமாவின் அண்ணன் உஸ்மான் ஷேக்கால் புனேயின் கன்ஜ் பேட் பகுதியில் உள்ள அவரது வீட்டில் தான் இந்தியாவில் தலித் குழந்தைகளுக்கான முதல் பெண்கள் பள்ளி தொடங்கபட்டது.வெறும் 9 மாணவிகளை கொண்டு ஆரம்பித்த அப்பள்ளிக்காக மாணவிகளை வரவழைக்க கோரி சாவித்ரி பூலே அவர்களோடு சேர்ந்து பாத்திமா ஷேக்கும் வீடு வீடாக போய் பெண்களை கல்விநிலையத்திற்கு அனுப்பி வைக்குமாறு கேட்டுக்கொண்டார். அப்போதைய மக்கள் இவர்களுக்கு ஆதரவளிக்கவில்லை மாறாக அடுப்பூதும் பெண்களுக்கு படிப்பெதற்கு என கூறி வாசற்கதவினை முகத்தில் அறையப்பட்டு விரட்டப்பட்டனர். அந்தக்காலகட்டம் அப்படியானதாக இருந்தது. ,  
சாவித்ரியுடன் இணைந்து ஒரு தலித் - முஸ்லிம் கல்விச்சாலையை 1848ல் உருவாக்கினார், அதற்காக அவர்கள் செய்த தியாகம் அளப்பறியது, 1875ல் சர் சையது அஹமத் கான் அவர்களால் உருவாக்கப்பட்ட முஹம்மதன் ஆங்கிலோ ஓரியண்டல் கல்லூரி தான் பின்னாளில் புகழ்பெற்ற அலிகர் முஸ்லிம் பல்கலைக்கழகமாக உருவெடுத்தது, ஒரு முஸ்லிம் ஆணாக இருந்த சர்,சையது அஹமது கான் அவர்களுக்கு கிடைத்த அங்கீகாரம் , ஒடுக்கப்பட்ட சமுதாயத்தில் இருந்து வந்து பிற்படுத்தப்பட்டோர் நலனுக்காகவும் பெண் கல்விக்காகவும் போராடி முஸ்லிம் பெண்ணான ஷேக் பாத்திமாவிற்கு கிடைக்கப்பெறாமல் போனது வேதனை.,
# பாத்திமா ஷேக்

## பழங்குடி நூலகம்

சாதிக்கொடுமைக்கு எதிராக குரல் கொடுத்த பாத்திமா ஷேக் இந்திய வரலாற்றில் இருந்து முற்றிலுமாக மறைக்கப்பட்டுள்ளார். சுதந்திரம் அடையாத இந்தியாவில் 150 வருடங்களுக்கு முன்பாகவே பெண்ணியத்திற்கு வித்திட்ட ஷேக் பாத்திமா தலித் பெண்கள் பயிலுவதற்கான பழங்குடி நூலகம் எனும் தனி நூலகத்தை தொடங்கி நடத்தியவர். ஒரே நேரத்தில் ஜோதிபா பூலே தொடங்கிய ஐந்து பள்ளிகளிலும் பணியாற்றிய தன்னிலமில்லா ஆசிரியை , 1856 க்கு பிறகு அவர் என்னவானார் என்றே யாருக்கும் தெரியவில்லை., ,  
ஷேக் தியாவின் முதல் ஆசிரியை - இந்திய தலித் கல்வியின் முன்னோடி என வர்ணிக்கப்படும் சாவித்ரி பூலே - ஜோதிராவ் பூலே ஆகியோருக்கு கிடைத்த அதேயளவு மதிப்பும் மரியாதையும் கிடைக்கப்பெற வேண்டியவர்கள் தான் இந்த சகோதர - சகோதரி, ஷேக் உஸ்மான்-ஷேக் பாத்திமா ஆகிய இருவரும். ஆனால் ஷேக் பாத்திமாவின் பிறப்பு-இறப்பு வருடம் கூட தெரியாத அளவிற்கு வரலாற்றில் அவர்களை பற்றி குறித்து வைக்காமலும் ஆவணப்படுத்தாமலும் விட்டுள்ளனர். ஒரு ஒப்புக்கான பக்கம் இருந்தாலும்...சாவித்ரிஆயிரம் தான் விக்கிபீடியா தகவல் களஞ்சியத்தில் ஷேக் பாத்திமா பற்றி பூலே என்கிற பெண் ஆராதிக்கப்படுவது போல ஷேக் பாத்திமா நினைவு கூறப்படுவதில்லை.
# மலை சமவெளி சிட்டுக்குருவி

**மலை சமவெளி சிட்டுக்குருவி** (Plain mountain finch) என்பது பிரங்கிலிடியே குடும்பத்தை சார்ந்த ஒரு சிட்டுக்குருவி இனம் ஆகும்.
வின் கிழக்கு சிக்கிமில் எடுக்கப்பட்ட சிறகு விரிந்த பறவையின் படம் .]]
இவை ஆப்கானிஸ்தான், பூடான், இந்தியா, கசகஸ்தான், மியான்மார், பாகிஸ்தான், தஜிகிஸ்தான், திபெத்து, துருக்மெனிஸ்தான் ஆகிய நாடுகளில் காணப்படுக்ன்றன. இவற்றின் இயற்கை வசிப்பிடம் மித புல்தரைகள் மற்றும் காட்டின் மேடான பகுதிகள் ஆகும். இவை இமயமலையின் பெரும்பகுதியை தங்கள் வாழிடமாக கொண்டுள்ளன.
# உமியம் ஏரி

**உமியம் ஏரி** *(Umiam Lake)* இந்தியாவின் மேகாலயா மாநிலத்தில் சில்லாங்கிற்கு வடக்கே 15 கிலோமீட்டர் தொலைவில் அமைந்துள்ள நீர்த்தேக்கம் ஆகும். உள்ளூரில் இதை தாம் சைட்டு என்று அழைக்கிறார்கள். 1960 ஆம் ஆண்டின் முற்பகுதியில் உமியம் நதியை அணைத்து இந்நீர்த்தேக்கம் உருவாக்கப்பட்ட்து ஏரி மற்றும் அணையின் பிரதான நீர்ப்பிடிப்பு பகுதி 220 சதுர கி.மீ பரப்பளவைக் கொண்டதாகும்.
# உமியம் ஏரி

## வரலாறு

ஏரியை அடைத்துக் கொண்டுள்ள உமியம் அணை 1960 ஆம் ஆண்டின் முற்பகுதியில் அசாம் மாநில மின்சார வாரியத்தால் கட்டப்பட்டது. அணையின் அசல் நோக்கம் நீர்மின்சார உற்பத்திக்கு தண்ணீரை சேமிப்பதாக இருந்தது. ஏரியின் வடக்கே உள்ள உமியம் நிலை I மின்னுற்பத்தி நிலையத்தில் நான்கு 9 மெகாவாட் விசையாழி – மின்னாக்கிகள் உள்ளன, அவை 1965 ஆம் ஆண்டில் வணிக நடவடிக்கைகளுக்கு உற்பத்தியைத் தொடங்கின. உமியம் நிலை I மின்னுற்பத்தி நிலையம் இந்தியாவின் வடகிழக்கு பிராந்தியத்தில் அமைக்கப்பட்ட முதலாவது நீர்த்தேக்க - நீர் மின் திட்டம் ஆகும். 1957 ஆம் ஆண்டு முதல் செயல்படும் 8.4 மெகாவாட் திறன் கொண்ட உம்த்ரு நீர்மின் திட்டம் நீர் சேமிப்பு இல்லாமல் ஆற்றின் ஓட்டத்தில் மின்சாரம் தயாரிக்கும் திட்டம் ஆகும். உமியம் திட்டத்தில் மேலும் மூன்று கட்டங்கள் பின்னர் கீழ்நிலையில் கட்டப்பட்டன.
# உமியம் ஏரி

## சுற்றுலா

இந்த ஏரி மேகாலயா மாநிலத்தின் முக்கிய சுற்றுலா தலமாக விளங்குகிறது. நீர் விளையாட்டு மற்றும் சாகச வசதிகள் கொண்ட பிரபலமான இடமாகவும் இது கருதப்படுகிறது. படகு சவாரி, நீர் சைக்கிள் ஓட்டுதல், நீரில் விரைதல் மற்றும் படகு சவாரி செய்வதற்காக சுற்றுலாப் பயணிகள் இந்த இடத்திற்கு வருகை தருகின்றனர்.
# உமியம் ஏரி

## சுற்றுச்சூழல் விளைவு

மின் உற்பத்திக்கு தண்ணீரை சேமிப்பதைத் தவிர, இந்த ஏரி மைக்ரோ, மீசோ மற்றும் மேக்ரோ மட்டங்களில் ஏராளமான சுற்றுச்சூழல் அமைப்பு சேவைகளை வழங்குகிறது. கீழ்நிலை நீர்ப்பாசனம், மீன்வளம் மற்றும் குடிநீர் ஆகியவை உள்ளூர் மானுடவியல் தேவைகளை பூர்த்தி செய்கின்றன.
# உமியம் ஏரி

## வண்டல் மற்றும் நச்சாதல்

சில்லாங்கின் மக்கள் தொகை பெருகி வரும் காரணத்தால் ஏரியின் தூய்மை மிகவும் கெட்டு மாசுபடத் தொடங்கியது. மேலும் வண்டல் உருவாக்குதலில் கடுமையான பிரச்சினை ஏற்படுகிறது. ஆண்டுதோறும் 40000 கன அடி வண்டல் உமியம் ஏரியில் நுழைகிறது. ஆக்ரமிப்புகள், காடழிப்பு, இயற்கை வடிகால் அமைப்புகளின் அடைப்பு மற்றும் விஞ்ஞானத்தனமற்ற சுரங்கங்கள் போன்ற மற்றும் பல இதற்கான காரணங்களாகும். நீர்பிடிப்பு பகுதியில் சேரும் வண்டல் நீர் கொள்ளளவை குறைக்கிறது . '
# வடகீச்சிரா

**வடகீச்சீரா** (*Vadakkechira*) என்பது இந்தியாவின் கேரளா மாநிலம் திரிச்சூர் நகரத்தில் உள்ள பழைமை வாய்ந்த குளங்களில் ஒன்றாகும். இது சக்தான் தம்புரான் என்பவரால் (1751-1805) ஆண்டு கட்டப்பட்டது. இது திரிச்சூரில் உள்ள புகழ்பெற்ற இடங்களில் ஒன்றாகக் கருதப்படுகிறது. இது கொச்சி தேவசுவோ வாரியத்திற்குச் சொந்தமானது ஆகும்
# வடகீச்சிரா

## வரலாறு

கொச்சின் மகாராசா சேத்தன் தம்புரான்]], திரிச்சூர் நகரத்தில் நான்கு குளங்கள் கட்டியுள்ளார். அவை வடகீச்சிரா, பதஞ்சரெரிரா, தெக்கேகிரா மற்றும் கிசகேகிரா ஆகும். கொச்சின் ராயல் குடும்பத்தின் உறுப்பினர்கள் மற்றும் அசோகேஸ்வரம் கோவிலின் குருக்கள் குளம் வடக்குப் பகுதியில் உள்ள குட்டையில் குளித்தனர், மற்ற பகுதிகளில் பொதுமக்கள் குளித்தனர். யானைகளை கிழக்குப் பகுதி யானைகளை குளிக்க வைக்க பயன்படுத்தினர். 18 மற்றும் 19 ஆம் நூற்றாண்டு கட்டிடக்கலைகளை நினைவுகூறும் வகையில் யானைகளுக்கு குலப்பரர்களும் குகைகளும் உள்ளன. குகைக்கு தெற்குப் பக்கத்தில் ஒரு நடைபாதை உள்ளது.  
மறு வடிவமைக்கப்பட்ட குளத்தில் உள்ள சிறப்புகள்
சிற்பங்கள் செதுக்கப்பட்ட இருக்கைகள் , நுழைவாயில்கள், குளங்கள், நீரூற்றுகள், அரங்கம், பாறைப்பூங்கா ஆகியவற்றைக் கொண்டுள்ளது. எம்.எம் வினோத் குமார் என்பவர் குளம் மற்றும் அதன் சூழலை மீண்டும் வடிவமைத்துள்ளார். இவர் இந்தியக் கட்டிடக் கலை நிறுவனத்தின்( instituted by the Indian Institute of Architects) மாநில விருதினைப் பெற்றுள்ளார்.
# வடகீச்சிரா

## வடகீச்சிராவிற்கு இடம்பெயர்ந்த பறவைகள்

குளத்தில் தாவரங்கள், பறவைகள், புனித தோப்புகள் மற்றும் பட்டாம்பூச்சி தோட்டங்கள் நிறைந்துள்ள முழுமையான ஒரு நான்கு ஹெக்டேர் அளவுள்ள சூழல் ஆகும். Vadakkechira சிறிய பச்சை பார்பெட் (Megalaima), வெள்ளை மார்புடைய நீர் கோழி (Amaurornis phoenicurus), நீலம் ராக் புறா ( Livia), வெண்கலம்-சிறகு Jacana ,(Metopidius இன்டிகஸ்), குளம் ஹெரான் (Ardeola grayii) உள்பட பல பறவை இனங்கள் இருக்கின்றன , வெள்ளை வேக்டெய்ல் (Motacilla maderaspatensis), மீன்கொத்தி (Alcedo atthis), வீட்டுக் குருவி (பாஸர் domesticus), பொதுவான மைனா (Acridotheres tristis), சிறிய நீர்க்காகம் (Microcarbo நைஜர்), குறைவாக சீட்டியடித்துப் பறக்கும் இளம்பச்சை பறவை (Dendrocygna javanica) மற்றும் சிறிய வகை நீர் மூழ்கும் பறவை [1](Podiceps ruficollis).
# வடகீச்சிரா

## நீர் வழங்கல்

1983 ஆம் ஆண்டில் கேரளத்தில் வறட்சி ஏற்பட்டபோது நீர் ஆதாரத்துறை உதவியுடன் நாடாளுமன்ற உறுப்பினர் கங்காதரன் அவர்கள் தலைமையில் ஏற்படுத்தப்பட்ட குழு ஒரு மாதத்தில் குளத்தை சுத்தம் செய்தனர். 1985 ஆம் ஆண்டில், கேரளத்தின் நீர் ஆதாரத்துறை துறையால் ரூ 23 லட்சம் செலவழித்து தெக்கின்காடு மைதானம் மற்றும் ஸ்வராஜ் பகுதியை சுற்றி திருச்சூர் பகுதிக்கு தண்ணீர் வழங்க ஓர் அமைப்பு ஏற்படுத்தப்பட்டது. அதே நேரத்தில், குளம் அருகே ஒரு பூங்காவும் அமைக்கப்பட்டது. பின்னர், இந்த திட்டம் திரிசூர் [2] மாநகராட்சிக்கு ஒப்படைக்கப்பட்டது.
# மலர் அலங்காரம்

**மலர் அலங்காரம் **(*Floral design*)என்பது ஒரு அழகிய மற்றும் சீரான அமைப்பை உருவாக்க தாவர பொருட்களையும், மலர்களையும் பயன்படுத்துவதாகும். சுத்திகரிக்கப்பட்ட மலர் வடிவமைப்புக்கான சான்றுகள் பண்டைய எகிப்தின் கலாச்சாரம் வரை காணப்படுகின்றன. மலர் வடிவமைப்புகள், ஏற்பாடுகள் என்று அழைக்கப்படுகின்றன, மலர் வடிவமைப்பு ஐந்து கூறுகள் மற்றும் ஏழு கொள்கைகளை உள்ளடக்கியது.  
மலர் வடிவமைப்பு என்பது பூக்கடையின் ஒரு பிரிவாகக் கருதப்படுகிறது. இருப்பினும், மலர் வடிவமைப்பு என்பது, வித விதமான வடிவமைப்பு மற்றும் ஏற்பாடுகளை உருவாக்குவதற்கு மட்டுமே பொருந்தும். இதில் பயன்படுத்தப்படும் பூக்களை சந்தைப்படுத்தல், விற்பனை செய்தல், பராமரித்தல், வளர்ப்பது அல்லது விநியோகம் ஆகியவை இந்தப் பிரிவில் இல்லை.  
மலர் வடிவமைப்பில் பொதுவாக, குவளை ஏற்பாடுகள், மாலைகள், மலர் அலங்கார வளைவுகள், ஆடையில் அணியத்தக்க மலர் கொத்துகள், மற்றும் விழாவில் பரிசளிக்க உதவும் பூங்கொத்துகள் ஆகியவை அடங்கும்.  
மலர் வடிவமைப்பில் பல பாணிகள் உள்ளன. கிழக்கு, மேற்கு, மற்றும் ஐரோப்பிய பாணிகள் வணிகரீதியிலான மலர் தொழிற்துறையை இன்று பாதிக்கின்றன
, யப்பான்.]]
இக்பேனா( Ikebana)என்பது ஒரு ஜப்பானிய வடிவமைப்பு மலர்அலங்காரம் ஆகும்.ஐரோப்பிய பாணியில் பல பூக்களின் கூட்டங்களில், மலர்கள் பூக்கும் வரை மட்டுமில்லாமல் தாவர மற்றும் வண்ணமயமான மலர்களைக் கொண்டுஅலங்காரம் செய்யப்படுகிறது. பெரும்பாலும், இவை, சமச்சீரற்ற, கிடைமட்ட, மற்றும் செங்குத்துவகை நிலையில் அலங்காரம்செய்யப்படுகிறது. தற்போது கூடுதலாக, மலர் வடிவமைப்பு, மதச் சடங்குகள், மற்றும் திருவிழாக்களில் பரவலாக
செய்யப்படுகிறது.
# மலர் அலங்காரம்

## உலர்ந்தமலர்கள் அலங்காரம்

உலர்ந்த பொருட்களான பட்டை, மரம், உலர்ந்த மலர்கள், நறுமணமுள்ள உலர்ந்த இலைகள், இலை எலும்புக்கூடுகள், பாதுகாக்கப்பட்ட பொருட்கள் மற்றும் கலைப்பொருட்கள் போன்றவை உலர்ந்த மலர்களுடன் இணைத்து நிரந்தர படைப்புகள் செய்யப்படுகிறது. உலர்ந்த மலர் வடிவமைப்புகள் காலவரையின்றி நீடிக்கும். எல்லாக் காலங்களிலும், புதிய மலர்கள் போன்று
இருக்கும்.
# மலர் அலங்காரம்

## கல்வி

இயற்கை உலகம் மற்றும் பூக்கள் மீது எப்போதும் வளர்ந்து வரும் ஆர்வத்தால், மலர் தொழில் தொடர்ந்து வளர்ந்து வருகிறது. மலர் வடிவமைப்பில் பயிற்சி அளிக்கும் கல்வி நிறுவனங்களின் அதிகரிப்பு பல மாநில பல்கலைக்கழகங்கள், சான்றளிக்கப்பட்ட வடிவமைப்பு பள்ளிகள் மற்றும் உலகெங்கிலும் உள்ள உயர்நிலைப் பள்ளிகளுக்கும் விரிவடைந்துள்ளது. மலர் வடிவமைப்பு படிப்புகளைக் கற்பிக்கும் பள்ளிகள், புதிய மற்றும் பாதுகாக்கப்பட்ட ஊடகங்கள், சில்லறை மலர் கடை நடைமுறைகள் மற்றும் மலர் ஆர்டர்களை எவ்வாறு வைப்பது மற்றும் பெறுவது போன்றவற்றையும், மேலும், பூக்கள், தாவரங்களை அடையாளம் காணுதல், மலர் பராமரிப்பு போன்ற நுட்பங்களையும் கற்பிக்கின்றன. இந்த திட்டங்களில் பெரும்பாலானவை மாணவர்களுக்கு மலர் வடிவமைப்பு, கடை மேலாண்மை அல்லது கைவினைத்திறன் ஆகியவற்றில் சான்றிதழ்கள் அல்லது பட்டங்களை வழங்குகின்றன. பொதுவாக மலர் வடிவமைப்பு படிப்பு, உயர் கல்வித் திட்டங்களை விட மலிவானது. $125 டாலர் முதல் $25,000 டாலர் வரை எங்கும் செலவாகும். பெரும்பாலான படிப்புகள் முடிக்க ஆறு முதல் பதினெட்டு மாதங்கள் ஆகும்.
# மலர் அலங்காரம்

## சங்கங்கள்

உலகளாவிய மலர் வளர்ப்பை ஊக்குவிப்பதற்கான முக்கிய தொழிற்துறை சங்கங்களில், பூக்கும் வடிவமைப்பாளர்களின் அமெரிக்க நிறுவனம் (AFID), அமெரிக்க மலர் வளர்ப்பு சங்கம் (SAF) மற்றும் சமூக அமைப்பிற்கான மலர் சங்கம் (NAFAS) ஆகியவை அடங்கும்.  
பிற சங்கங்கள், பட்டறைகள், மாநாடுகள், மலர் நிகழ்ச்சிகள் மற்றும் கருத்தரங்குகள் மூலம் மலர் வடிவமைப்புகளை ஊக்குவிக்கின்றன.
# மலர் அலங்காரம்

## வடிவமைப்பாளர்கள்

மலர் வடிவமைப்பு பொதுவாக தலையங்க புகைப்படத்தின் ஒரு அங்கமாக உள்ளது. குறிப்பிடத்தக்க மலர் வடிவமைப்பாளர்களில் டேனியல் ஓஸ்ட், ஜூனிச்சி காகிசாகி, பவுலா ப்ரைக், பில் ருல்லோடா, கான்ஸ்டன்ஸ் ஸ்ப்ரி, ஜெனிஃபர் மெக்கரிகல், ஜூடித் பிளாக்லாக், ஸ்டான்லீ காட்டி, ஐரீன் ஹேய்ஸ், ஜூலியா கிளெமென்ட்ஸ், அஸுமா மகோடோ மற்றும் வெள்ளை மாளிகையின் தலைமை மலர் வடிவமைப்பாளர் ஆகியோர் அடங்குவர்.
# ஆண்டிப்பட்டி புதூர்

**ஆண்டிப்பட்டி புதூர்** என்பது இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், மொரப்பூர் ஊராட்சி ஒன்றியம், தொப்பம்பட்டி ஊராட்சிக்கு உட்பட்ட ஒரு கிராமம் ஆகும்.
# ஆண்டிப்பட்டி புதூர்

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'20.8"N 78°22'36.7"Eஆகும். இங்கு 213 குடும்பங்களும் 859 மக்களும் வசிக்கின்றனர். இதில் 437 ஆண்களும் 422 பெண்களும் அடங்குவர்.
# மூலக்கூறு காலங்காட்டி

**மூலக்கூறுக் கடிகாரம்** அல்லது **மூலக்கூறுக் காலங்காட்டி** (*molecular clock *) என்பது இரண்டு அல்லது அதற்கு மேற்பட்ட வாழ்க்கை வடிவங்கள் பிரிந்த வரலாற்றுக்கு முந்தைய நேரத்தைக் கண்டறிய உயிரிமூலக்கூறுகளின் பிறழ்வு விகிதத்தைப் பயன்படுத்தும் ஒரு நுட்பத்திற்கான அடையாளச் சொல்லாகும். இத்தகைய கணக்கீடுகளுக்குப் பயன்படுத்தப்படும் உயிர் மூலக்கூறுத் தரவுகள் பொதுவாக டிஎன்ஏ, ஆர்என்ஏ ஆகியவற்றிற்கான கருக்காடிக்கூறுத் தொடர்ச்சிகள் அல்லது புரதங்களுக்கான அமினோ அமிலத் தொடர்ச்சிகள் ஆகும். பிறழ்வு விகிதத்தை நிர்ணயிப்பதற்கான அளவுகோல்கள் பெரும்பாலும் புதைபடிவ அல்லது தொல்பொருள் தேதிகளாகும். மூலக்கூறுக் கடிகாரம் முதன்முதலில் 1962 இல் பல்வேறு விலங்குகளின் குருதிவளிக்காவிப் புரத மாறுபாடுகளில் சோதிக்கப்பட்டது. இது பொதுவாக மூலக்கூறுப் படிவளர்ச்சியில் சிற்றினத்தோற்றம் அல்லது கதிர்வீச்சின் நேரத்தை மதிப்பிடுவதற்குப் பயன்படுத்தப்படுகிறது. இது சில நேரங்களில் **மரபணுக் கடிகாரம்** அல்லது **பரிணாமக் கடிகாரம்** என்றும் அழைக்கப்படுகிறது.